
ΔΕΛΤΙΟ ΤΥΠΟΥ

17-7-2026
Αρχίζει από αύριο η ηλεκτρονική υποβολή αιτήσεων στην ΕΕΤΑΑ για 
βρεφονηπιακούς, και παιδικούς σταθμούς του Δήμου Κιλκίς 
Από τον Δήμο Κιλκίς ανακοινώνεται ότι αρχίζει, αύριο, Σάββατο 18 Ιουλίου και ολοκληρώνεται την Τετάρτη 5 Αυγούστου 2026, η ηλεκτρονική υποβολή των αιτήσεων για τη συμμετοχή των ενδιαφερόμενων στο Πρόγραμμα της Δράσης: ‘’Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης’’, Β’ κύκλου, περιόδου 2026-2027. 
Το πρόγραμμα απευθύνεται σε: βρέφη και νήπια για φιλοξενία σε βρεφονηπιακούς και παιδικούς σταθμούς, παιδιά σχολικής ηλικίας και εφήβους για δραστηριότητες δημιουργικής απασχόλησης σε ΚΔΑΠ, και παιδιά και άτομα με αναπηρία σε ΚΔΑΠ ΑμεΑ. 
Οι αιτήσεις και τα δικαιολογητικά συμμετοχής υποβάλονται μόνο ηλεκτρονικά μέσω της ειδικής εφαρμογής στην ιστοσελίδα της ΕΕΤΑΑ ΑΕ,  www.eetaa.gr – paidikoi.eetaa.gr, με βάση το τελευταίο ψηφίο του ΑΦΜ του/της εκάστοτε αιτούντα / αιτούσας, σύμφωνα με την ακόλουθη ροή:
-18/7/2026 – 19/7/2026 για τους ΑΦΜ που λήγουν σε 0, 1, 2.
-20/7/2026– 21/7/2026 για τους ΑΦΜ που λήγουν σε 3, 4, 5.
-22/7/2026 – 23/7/2026 για τους ΑΦΜ που λήγουν σε 6, 7, 8, 9.
-24/7/2026 – 5/8/2026 όλοι οι ΑΦΜ.
Για την είσοδο στην ηλεκτρονική εφαρμογή είναι απαραίτητη η χρήση των κωδικών Taxisnet αποκλειστικά του αιτούντα / αιτούσας.
Δικαίωμα συμμετοχής έχουν όλοι οι γονείς ή τα πρόσωπα που έχουν τη γονική μέριμνα ή την επιμέλεια, ανάδοχοι γονείς, επίτροποι ή συμπαραστάτες, νόμιμοι εκπρόσωποι βρεφών και παιδιών προσχολικής και σχολικής ηλικίας, παιδιών, εφήβων και ατόμων με αναπηρία, που επιθυμούν τη φιλοξενία των παιδιών τους, σε δομές αντίστοιχες με την ηλικία τους. 
Για περισσότερες πληροφορίες οι ενδιαφερόμενοι μπορούν να επικοινωνούν με την  
ΕΕΤΑΑ :
Τηλεφωνικά Κέντρα:
Αθήνα: 213-1320600 & 210-5214600
Λάρισα: 2410-579620
Θεσσαλονίκη: 2310-544714
και Ομάδα Τεχνικής Υποστήριξης (helpdesk) : e-mail : helpdesk@eetaa.gr
